# விக்கிப்பீடியா:ஆலமரத்தடி/தொகுப்பு105

## இலக்கணக் குற்றங் களைதல்

இது தமிழ் விக்கிப்பீடியாவா என்பதில் சந்தேகம் நிலவுகிறது. உதாரணமாக, தமிழ் முறைக்கு ஒவ்வாத **ட்ரா** என்று குறிக்கப்பட்டுள்ள இடங்களை தமிழ் முறைக்கேற்ப **ற்றா** என்று மாற்றுவதை வேண்டுமென்றே மீண்டும் பிழையான வழக்கத்துக்குக் கொண்டு செல்வது போல் தெரிகிறது. இதில் தமிழ் நாட்டு முறை என்றோ இலங்கை முறை என்றோ கூறுவதில் பொருளில்லை. கூடியளவு தமிழிலக்கணத்தைச் சார்ந்திருப்பதே பொருத்தமென்று தெரிகிறது. இலக்கணக் குற்றங்கள் காணப்படுமிடங்களைத் திருத்த வேண்டுமா வேண்டாமா? அத்தகைய இடங்களுக்குத் தனித் தனியாக இசைவு பெற வேண்டுமா?--பாஹிம் (பேச்சு) 03:19, 7 நவம்பர் 2015 (UTC)
:பாகிம், சில எடுத்துக்காட்டுகளையும் தந்திருந்தால் நல்லது. எனினும், உங்கள் பரிந்துரை மெட்ரோ - மெற்றோ, கிளியோபாட்ரா - கிளியோபாற்றா. எனக்கு இதில் உடன்பாடில்லை. தமிழ் முறைப்படி எழுத வேண்டுமானால், மெட்ரோ - மெத்திரோ, கிளியோபாத்திரா என எழுத வேண்டும்.--Kanags <sup>\உரையாடுக</sup> 03:24, 7 நவம்பர் 2015 (UTC)  
நீங்கள் சொல்லும் முறைக்கு ஆதாரம் கிடையாது, கனகு. பெற்றோர் என்பதை petror என்றுதானே வாசிக்கிறீர்கள்? அப்படியாயின் petrol என்பதற்கு ஏன் பெற்றோல் என்பது பிழையென்கிறீர்கள்? இவ்விரு சொற்களிலும் கடைசியெழுத்து மாத்திரம் வேறுபடுகிறது.--பாஹிம் (பேச்சு) 03:29, 7 நவம்பர் 2015 (UTC)  
- தமிழ் விக்கிப்பீடியாவில் இலக்கணக் குற்றங்கள் மிக மலிந்து காணப்படுகின்றன. இவை கூடிய மட்டிலும் திருத்தப்படவேண்டும். --செல்வா (பேச்சு) 14:35, 7 நவம்பர் 2015 (UTC)  
:செல்வா, கிளியோபாற்றா, மெற்றோ என எழுதுவதை ஏற்றுக் கொள்கிறீர்களா?--Kanags <sup>\உரையாடுக</sup> 21:18, 7 நவம்பர் 2015 (UTC)
:::நான் கூறியது *கூடியமட்டிலும்*. மெற்றோ என்றோ, கிளியோபாற்றா என்றோ எழுதினால் மாறுதலாக இருப்பதால் ஏற்கத்தகாதது போல் தோன்றும், ஆனால் ஒலிப்பு சரியாகவும் இருக்கும், பார்த்துப் பழகினால் ஏற்கவும் முடியும். மெட்ரோ, பெட்ரோல், கிளியோபாட்ரா என்று எழுதுவது பிறழ்வு. ஆனால் ஏற்கலாம், ஆனால் இப்படியே ஒவ்வொன்றாய் சிதைத்து எதுவும் செய்யலாம் எப்படியும் எழுதலாம் என்னும்படி சீர்குலைந்து போவது ஏற்கமுடியாதது. ஜஸ்ரின் என்றும் ட்ரூடோ என்றும் பௌத்தநாத் என வல்லின ஒற்றில் முடியும் படியும் வல்லின ஒற்றை முதலெழுத்தாகவும், தமிழின் ஒலிப்பையே மாற்றும் யாழ்பாண வழக்க ரகர எழுத்தின் பயன்பாட்டையும் இங்கே பொதுத்தமிழில் பயன்படுத்துவது சரியென்று நினைக்கவில்லை. கோவை மாவட்டத்தில் ஒன்ற, என்ற (உன்னுடைய, என்னுடைய) என்பதைப் பயன்படுத்துகின்றார்கள் என்பதற்காக அப்படியெல்லாம் இங்கே விக்கியில் எழுதலாமா? கூடியமட்டிலும் தமிழ் இலக்கணத்தைப் பின்பற்றி எழுதுவது மிக முக்கியம். மெய்யெழுத்தில் தொடங்கி எழுதுதல், வல்லின ஒற்றில் முடித்தல் முதலானவை கட்டாயம் தவிர்க்கப்படவேண்டியவை. --செல்வா (பேச்சு) 21:50, 7 நவம்பர் 2015 (UTC)  
:::::ஆங்கிலத்தில் எழுதும்பொழுது walk, talk psychology, pneumonia போன்ற ஆயிரக்கணக்கான சொற்களில் ஓர் எழுத்தின் ஒலி இல்லாவிட்டாலும் ஒழுக்கமாக விதிகளைப் பின்பற்றி எழுதுகின்றோம், ஆனால் தமிழில் ஒரு சொல்லின் முதலில் மெய்யெழுத்து வரலாகாது, ஒரு சொல்லின் கடைசியாக வல்லின மெய்யெழுத்து வரலாகாது என்பதை (இவை அறிவார்ந்த இயற்கையான விதியாக இருந்தபோதிலும்) ஏன் தமிழ் விக்கிப்பீடியாவில் பின்பற்றுவதில்லை? கலைக்களஞ்சியம் என்பது சீரிய படைப்பு. இதில் ஒழுக்கமாக கூடியமட்டிலும் இலக்கண விதிகள் பின்பற்றபட வேண்டாமா? ஏதோ ஒரிரு விதிகளை மீறி எழுதுகின்றார்கள் என்பதால் எல்லா விதிகளையும் மீறி எழுதலாமா? பௌத்தநாத் என்று எழுதினால் அதனுடன் -இல், -இலிருந்து என்னும் சொற்களைச் சேர்க்கும்பொழுது பௌத்தநாதில், பௌத்தநாதிலிருந்து என்றா எழுதுவோம், புது இலக்கணம் படைக்கவேண்டுமா? இதெல்லாம் OR (Original Research) ஆகாதா? பௌத்தநாத்து என்று எழுதினால் பௌத்தநாத்தில், பௌத்தநாத்திலிருந்து என்று இலக்கணப்படி உகரம் நீக்கி புணர்த்தி எழுதலாம் அன்றோ? கேக், டாப், நாத் முதலான சொற்களில் வரும் கடைசி வல்லின எழுத்தை அதனை அடுத்து ஓர் உயிரொலி வராமல் மெய்யாகவே ஒலிக்கவே முடியாது. இது அறிவார்ந்த தமிழர் தொல்லறிவு. ஏன் இதனைப் புறக்கணிக்க வேண்டும்? --செல்வா (பேச்சு) 18:21, 8 நவம்பர் 2015 (UTC)  
:::::--Ant<font color="red">a</font>n<font color="red"><big>**O**</big></font> 18:23, 8 நவம்பர் 2015 (UTC)  
::சில இடங்களில் (எ.கா: க்ருத்ராவலீனம்) எது சரியான பெயர் என்பதில் ஏற்படும் குழப்பமும் அவ்வாறான பிழைகளுக்குக் காரணமாகி விடுகின்றன. இவ்வாறே சொல்லின் முன்னும் இறுதியிலும் ஆய்த எழுத்து வராது. (பார்க்க: பேச்சு:ஆய்த எழுத்து) தற்கால ஊடகங்களின் போக்குக்கு தமிழ் விக்கியும் செல்ல வேண்டுமா? எ.கா: Fire என்பதை ஃபயர் எழுதுவதால், அது *Fire* ஆக உச்சரிக்கப்பட மாட்டாது. ஃ ஒலி எப்படி Fire இல் சரியாக ஒலிக்க முடியும்? ஃபயர் என்பதை (Fire அல்ல) உச்சரிக்கும் ஒலிக்கோப்பு இருந்தால் கேட்க விரும்புகிறேன். --Ant<font color="red">a</font>n<font color="red"><big>**O**</big></font> 18:49, 8 நவம்பர் 2015 (UTC)
:::க்ருத்ராவலீனம் என்பது தமிழில் தவறு. கிருத்திராவலீனம் என முறையாக எழுதலாம். ஆய்தம் முதலில் வராது என்பதும் உண்மை. f என்னும் ஒலியைத் தமிழில் கூற பொறியியலாளரும் தமிழறிஞரும் ஆகிய மாணிக்கர் என்பவர் ஃப என்னும் கூட்டெழுத்தைப் பரிந்துரைத்து இப்பொழுது பரவலாக ஆட்சியில் உள்ளது. வகரத்தின் உரசொலித் திரிபுதான் F ஒலி. பகரத்தின் உரசொலித் திரிபாகவும் கொள்ள இடமுண்டு. ஆனால் தமிழில் இவ்வொலி கிடையாது. fire, France போன்றவற்றை பயர், பிரான்சு என்று புதிய எழுத்துகளை நுழைக்காமல் எழுதுவதே நல்லது. வேற்றுமொழிப்பெயர்களைத் தமிழில் சொல்லும்பொழுது ஒலித்திரிபுகள் இருப்பது இயல்புதான். இது எல்லா மொழிக்கும் பொருந்தும். Hanuman, Himalaya என்பதை அனுமன், இமயம் என நாம் எழுதுவது இயல்பு. ஃகனுமான், ஃகிமாலயா என விதிமீறி ஒலிப்பை எழுதிக்காட்டலாம், ஆனால் சொல்லாக வழங்கும்பொழுது அனுமன், இமயம், இதயம் (Hridaya) என எழுதுவதே தமிழின் எளிமையும் இனிமையும் போற்றுதல் ஆகும். ஆங்கிலேயன் மணி, வள்ளி, ஞானசம்பந்தன், ஏன் தமிழ் என்பதைக்கூட சரியாகச் சொல்லமுடியாதே. இவையெல்லாம் திரிபுடன் வழங்கிவருதல் இயல்பே. ஆங்கிலத்தில் தகர ஒலி கிடையாது, ழகரம், ணகரம், டகரம், ளகரம், ஞகரம் என பற்பல ஒலிகள் கிடையா, பல மூக்கொலிகள் கிடையா. ஆதலால் அவர்கள் வேற்றொலிகளைக் குறிக்கப் புது எழுத்துகளை உருவாக்கிக்கொள்ளவில்லை. திரிபோடு எழுதுதல் இயல்பே. காந்தி என்பதை நாம் kaandhi என்கின்றோம் ஆங்கிலேயன் candy (கேஅண்டி) என்பது போல் gandy என்கின்றார்கள். மெலிந்த தகரம் இல்லாததால். அப்படியே ஒரு விதியை மீறினாலும் எல்லா விதிகளையும் மீறலாம் எனவும் பொருள்கொள்ளலாகாது.--செல்வா (பேச்சு) 19:58, 8 நவம்பர் 2015 (UTC)